CELEX: 32022R0202
Language: et
Date: 2022-02-14 00:00:00
Title: Komisjoni rakendusmäärus (EL) 2022/202, 14. veebruar 2022, millega parandatakse rakendusmäärust (EL) 2017/2470, millega kehtestatakse liidu uuendtoitude loetelu (EMPs kohaldatav tekst)

15.2.2022   
               
               
                  ET
               
               
                  Euroopa Liidu Teataja
               
               
                  L 33/41
               
            
         KOMISJONI RAKENDUSMÄÄRUS (EL) 2022/202,
         14. veebruar 2022,
         millega parandatakse rakendusmäärust (EL) 2017/2470, millega kehtestatakse liidu uuendtoitude loetelu
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 25. novembri 2015. aasta määrust (EL) 2015/2283, mis käsitleb uuendtoitu ning millega muudetakse Euroopa Parlamendi ja nõukogu määrust (EL) nr 1169/2011 ja tunnistatakse kehtetuks Euroopa Parlamendi ja nõukogu määrus (EÜ) nr 258/97 ja komisjoni määrus (EÜ) nr 1852/2001, (1) eriti selle artiklit 8,
         Olles konsulteerinud alalise taime-, looma-, toidu- ja söödakomiteega
         ning arvestades järgmist:
         
                     (1)
                  
                  
                     Määruse (EL) 2015/2283 artikli 8 kohaselt pidi komisjon koostama 1. jaanuariks 2018 liidu loetelu uuendtoitudest, mis on lubatud või millest on teatatud vastavalt Euroopa Parlamendi ja nõukogu määrusele (EÜ) nr 258/97 (2).
                  
               
                     (2)
                  
                  
                     Määruse (EÜ) nr 258/97 alusel lubatud või teatatud uuendtoitude liidu loetelu on kehtestatud komisjoni rakendusmäärusega (EL) 2017/2470 (3).
                  
               
                     (3)
                  
                  
                     Komisjon on leidnud rakendusmääruse (EL) 2017/2470 lisas vigu. On vaja teha parandusi, et tagada toidukäitlejate ja liikmesriikide pädevate asutuste jaoks selgus ja õiguskindlus ning tagada niiviisi liidu uuendtoitude loetelu nõuetekohane rakendamine ja kasutamine.
                  
               
                     (4)
                  
                  
                     Tšehhi pädev asutus on andnud määruse (EÜ) nr 258/97 artikli 5 kohaselt loa teatavatel tingimustel kasutada uuendtoitu mürri-kiviroosiku (Cistus incanus L. Pandalis) ürti. Kõnealuse uuendtoidu kirjelduses on ekslikult välja jäänud asjaolu, et uuendtoit koosneb mürri-kiviroosiku (Cistus incanus L. Pandalis) kuivatatud ja tükeldatud maapealsetest osadest (noored puitunud osadega võrsed). Lisaks on kirjeldusse ekslikult lisatud üksikasjalik teave uuendtoidu koostise kohta, mille taotleja oli esitanud täiendava teabena, mida Tšehhi pädev asutus oma arvamuses ei kasutanud ning mis ei ole vajalik ohutuse hindamiseks ega toote iseloomustamiseks. See teave tuleks seega välja jätta. Seepärast on vaja parandada rakendusmääruse (EL) 2017/2470 lisa tabelis 2 uuendtoidu mürri-kiviroosiku (Cistus incanus L. Pandalis) ürdi spetsifikatsiooni.
                  
               
                     (5)
                  
                  
                     Komisjoni rakendusmäärusega (EL) 2021/1318 (4) parandati liidus lubatud uuendtoitude loetelu, et lisada sellesse uuendtoit kaltsium-L-metüülfolaat, mis vaatamata sellele, et Iirimaa pädev asutus andis 2008. aasta jaanuaris kooskõlas määrusega (EÜ) nr 258/97 loa seda teatavatel tingimustel kasutada, jäeti esialgse loetelu koostamise ajal ekslikult liidu loetellu kandmata. Liidu loetellu kantud tingimustes kaltsium-L-metüülfolaadi kasutamiseks toidulisandites, nagu need on määratletud Euroopa Parlamendi ja nõukogu direktiivis 2002/46/EÜ, (5) jäeti imikud ja väikelapsed ekslikult sihtkasutajate rühmast välja, kuigi algse loaga oli selline kasutamine lubatud. Seepärast on vaja rakendusmääruse (EL) 2017/2470 lisa tabelis 1 kaltsium-L-metüülfolaati käsitlevat kannet parandada.
                  
               
                     (6)
                  
                  
                     Rakendusmääruses (EL) 2021/1318 sätestatud spetsifikatsiooni kohased elavhõbeda (≤ 1,0 mg/kg) ja plaatina (≤ 2 mg/kg) piirnormid kaltsium-L-metüülfolaadis osutavad neile piirnormidele, mis on esitatud kõnealuse uuendtoidu kirjelduses, kui komisjoni delegeeritud määrusega (EL) 2021/571 (6) anti luba selle kasutamiseks folaadiallikana imiku piimasegus, jätkupiimasegus, teraviljapõhises töödeldud toidus ja imikutoidus. Ka Iirimaa pädev asutus kiitis 2008. aastal heaks spetsifikatsioonis esitatud piirnormid ≤ 1,5 mg/kg elavhõbeda puhul ja ≤ 10 mg/kg plaatina puhul, tuginedes Euroopa Toiduohutusameti heakskiitvale arvamusele (7) uuendtoidu ohutuse kohta. Seepärast on vaja rakendusmääruse (EL) 2017/2470 lisa tabelit 2 vastavalt parandada.
                  
               
                     (7)
                  
                  
                     Rakendusmäärust (EL) 2017/2470, milles on kehtestatud liidu uuendtoitude loetelu, tuleks vastavalt parandada.
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Rakendusmääruse (EL) 2017/2470 lisa parandatakse vastavalt käesoleva määruse lisale.
         
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Brüssel, 14. veebruar 2022
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 327, 11.12.2015, lk 1.
         
            (2)  Euroopa Parlamendi ja nõukogu 27. jaanuari 1997. aasta määrus (EÜ) nr 258/97 uuendtoidu ja toidu uuendkoostisosade kohta (EÜT L 43, 14.2.1997, lk 1).
         
            (3)  Komisjoni 20. detsembri 2017. aasta rakendusmäärus (EL) 2017/2470, millega vastavalt Euroopa Parlamendi ja nõukogu määrusele (EL) 2015/2283 uuendtoidu kohta kehtestatakse liidu uuendtoitude loetelu (ELT L 351, 30.12.2017, lk 72).
         
            (4)  Komisjoni 9. augusti 2021. aasta rakendusmäärus (EL) 2021/1318, millega parandatakse liidu uuendtoitude loetelu kehtestamist käsitlevat rakendusmäärust (EL) 2017/2470, otsust 2008/968/EÜ, millega antakse luba Mortierella alpina’st saadud arahhidoonhapperikka õli turuleviimiseks toidu uuendkoostisosana, ning rakendusmäärust (EL) 2020/484, millega lubatakse lasta uuendtoiduna turule lakto-N-tetraoos (ELT L 286. 10.8.2021, lk 5).
         
            (5)  Euroopa Parlamendi ja nõukogu 10. juuni 2002. aasta direktiiv 2002/46/EÜ toidulisandeid käsitlevate liikmesriikide õigusaktide ühtlustamise kohta (EÜT L 183, 12.7.2002, lk 51).
         
            (6)  Komisjoni 20. jaanuari 2021. aasta delegeeritud määrus (EL) 2021/571, millega muudetakse Euroopa Parlamendi ja nõukogu määruse (EL) nr 609/2013 lisa seoses selliste ainete loeteluga, mida võib lisada imiku piimasegule, jätkupiimasegule, imikutoidule ja teraviljapõhisele töödeldud toidule (ELT L 120, 8.4.2021, lk 1).
         
            (7)  The EFSA Journal (2004), 135, 1–20.
      
      
         
            LISA
            Rakendusmääruse (EL) 2017/2470 lisa parandatakse järgmiselt:
            
                        1)
                     
                     
                        kaltsium-L-metüülfolaati käsitlev kanne asendatakse järgmiste kannetega:
                        
                                    a)
                                 
                                 
                                    tabelis 1 („Lubatud uuendtoidud“):
                                    
                                                Lubatud uuendtoit
                                             
                                             
                                                Uuendtoidu kasutamise tingimused
                                             
                                             
                                                Täiendavad märgistuse erinõuded
                                             
                                             
                                                Muud nõuded
                                             
                                          
                                                „Kaltsium-L-metüülfolaat
                                                
                                             
                                             
                                                
                                                   Määratud toidugrupp
                                                
                                             
                                             
                                                
                                                   Piirnorm (väljendatuna foolhappena)
                                                
                                             
                                             
                                                Uuendtoidu nimetus seda sisaldava toiduaine etiketil on „kaltsium-L-metüülfolaat“.“
                                             
                                             
                                                 
                                             
                                          
                                                Meditsiinilisel näidustusel kasutamiseks ette nähtud toit ja kehakaalu alandamiseks ette nähtud päevase toidu asendajad, nagu on määratletud määruses (EL) nr 609/2013
                                             
                                             
                                                Vastavalt määrusele (EL) nr 609/2013
                                             
                                          
                                                Imikute piimasegu ja jätkupiimasegu, nagu on määratletud määruses (EL) nr 609/2013
                                             
                                             
                                                Vastavalt määrusele (EL) nr 609/2013
                                             
                                          
                                                Imikutele ja väikelastele ette nähtud teraviljapõhine töödeldud toit ja muu imikutoit, nagu on määratletud määruses (EL) nr 609/2013
                                             
                                             
                                                Vastavalt määrusele (EL) nr 609/2013
                                             
                                          
                                                Toidulisandid, nagu on määratletud direktiivis 2002/46/EÜ
                                             
                                             
                                                Vastavalt direktiivile 2002/46/EÜ
                                             
                                          
                                                Määruse (EÜ) nr 1925/2006 kohaselt rikastatud toit
                                             
                                             
                                                Vastavalt määrusele (EÜ) nr 1925/2006
                                             
                                          ning
                                 
                              
                                    b)
                                 
                                 
                                    tabelis 2 („Spetsifikatsioonid“):
                                    
                                                Lubatud uuendtoit
                                             
                                             
                                                Spetsifikatsioon
                                             
                                          
                                                „Kaltsium-L-metüülfolaat
                                                
                                             
                                             
                                                
                                                   Kirjeldus
                                                
                                                Uuendtoit on toodetud lähteainest foolhappest keemilise sünteesi teel.
                                                Tegemist on valge kuni helekollaka peaaegu lõhnatu kristallilise pulbriga, mis on vees vähe lahustuv ja enamikus orgaanilistes lahustites väga halvasti lahustuv või lahustumatu.
                                                
                                                   Määratlus
                                                
                                                Keemiline valem: C20H23CaN7O6
                                                
                                                Süstemaatiline nimetus: N-{4-[[((6S)-2-amino-1,4,5,6,7,8-heksahüdro-5-metüül-4-okso-6-pteridinüül)metüül]amino]bensoüül}-L-glutamiinhappe kaltsiumsool
                                                CASi numbrid: 129025-21–4 (täpsustamata L-5-MTHF/Ca2+ suhtega kaltsiumsool) ja 151533-22–1 (kaltsiumsool L-5-MTHF/Ca2+ täpsustatud suhtega 1: 1)
                                                Molekulmass: 497,5 Da
                                                Sünonüümid: kaltsium-L-metüülfolaat; L-5-metüültetrahüdrofoolhappe kaltsiumsool (L-5-MTHF-Ca); 6S-5-metüültetrahüdrofoolhappe kaltsiumsool [(6S)-5-MTHF-Ca]; (6S)-5-metüül-5,6,7,8-tetrahüdropteroüül-L-glutamiinhappe kaltsiumsool; täpsustamata katiooniga L-5-metüültetrahüdrofoolhape (L-5-MTHF)
                                                Struktuurivalem:
                                                
                                                   
                                                
                                                   Omadused
                                                
                                                Puhtus: > 95 % (kuivaines)
                                                Vesi: ≤ 17,0 %
                                                Kaltsium (veevabas ja lahustivabas aines): 7,0–8,5 %
                                                Kaltsium-D-metüülfolaat (6R-, αS-isomeer): ≤ 1,0 %
                                                Muud folaadid ja sarnased ained: ≤ 2,5 %
                                                Etanool: ≤ 0,5 %
                                                
                                                   Saasteained
                                                
                                             
                                          
                                                Imikud ja väikelapsed
                                             
                                             
                                                Üldelanikkond, v.a imikud ja väikelapsed
                                             
                                          
                                                Plii: ≤ 1 mg/kg
                                             
                                             
                                                Plii: ≤ 1 mg/kg
                                             
                                          
                                                Boor: ≤ 10 mg/kg
                                             
                                             
                                                Boor: ≤ 10 mg/kg
                                             
                                          
                                                Kaadmium: ≤ 0,5 mg/kg
                                             
                                             
                                                Kaadmium: ≤ 0,5 mg/kg
                                             
                                          
                                                Elavhõbe: ≤ 1,0 mg/kg
                                             
                                             
                                                Elavhõbe: ≤ 1,5 mg/kg
                                             
                                          
                                                Arseen: ≤ 1,5 mg/kg
                                             
                                             
                                                Arseen: ≤ 1,5 mg/kg
                                             
                                          
                                                Plaatina: ≤ 2 mg/kg
                                             
                                             
                                                Plaatina: ≤ 10 mg/kg
                                             
                                          
                                                
                                                   Mikrobioloogilised kriteeriumid
                                                
                                                Elujõuliste aeroobsete mikroorganismide üldarv: ≤ 1 000  CFU/g
                                                Pärm- ja hallitusseente üldarv: ≤ 100 CFU/g
                                             
                                          
                                                CFU: kolooniat moodustav ühik.“
                                             
                                          
                              
                  
                        2)
                     
                     
                        tabelis 2 („Spetsifikatsioonid“) asendatakse mürri-kiviroosiku (Cistus incanus L. Pandalis) ürti käsitlev kanne järgmisega:
                        
                                    Lubatud uuendtoit
                                 
                                 
                                    Spetsifikatsioon
                                 
                              
                                    „Mürri-kiviroosiku (Cistus incanus L. Pandalis) ürt
                                    
                                 
                                 
                                    
                                       Kirjeldus
                                    
                                    Mürri-kiviroosiku (Cistus incanus L. Pandalis) ürt saadakse sugukonda Cistaceae kuuluvalt taimeliigilt, mida looduslikult esineb Vahemere piirkonnas Chalkidiki poolsaarel.
                                    Uuendtoit koosneb liigi Cistus incanus L. Pandalis kuivatatud ja tükeldatud maapealsetest osadest (noored puitunud osadega võrsed).“